
Internasyunal na pagsasakdal 


sa rehimeng Arroyo 


ahil sa lumalaganap na internasyunal na pagka- 
Dove: sa lumalalang mga krimen laban sa ma- 


mamayang Pilipino, pormal na isinakdal ng ma- 
mamayang Pilipino sa Permanent People's Tribunal 
(PPT) nitong Oktubre 30 ang rehimeng US-Arroyo. Ang 
Permanent People's Tribunal (PPT) ay isang establisa- 
dong korteng internasyunal na kinikilala ng United 
Nations at iba pang pandaigdigang institusyon. Sisi- 
mulan nito ang paglilitis sa rehimeng US-Arroyo sa 
darating na Marso 2007. 


Ang Permanent 


Mga tampok 
sa isyung ito... 


People's Tribunal 
PAHINA 3 


Laban ng manggagawa 
sa Dolefil at FBAC 


Ikalawang beses nang naisalang sa paglilitis ang 
rehimeng Arroyo. Noong Nobyembre 2004, isinakdal 
ang rehimeng Arroyo sa harap ng Citizens Congress for 
Truth and Accountability (CCTA)--isang kalipunan ng 
mga dalubhasa sa batas at mga per- 
sonaheng bantog sa kanilang integri- 
dad. Ibinaba ng CCTA noong 
= Marso ang husga nito: nagka- 
sala si Gloria Arro- 
yo sa mga krimeng 
paglabag sa karapa- 
tang-tao, pandaraya 
sa eleksyon at pan- 
darambong sa ka- 
bang-yaman ng 
bansa at dapat 
na siyang mag- 
bitiw sa ka- 
pangyarihan. 
Ang pagsasak- 
dal sa rehimeng 
US-Arroyo sa PPT 
ngayon ay pangala- 
wang pagkakataon ding 
may isinampa ritong mga kaso laban sa naghaharing 
papet at reaksyunaryong rehimen sa Pilipinas. Noong 
1980, ang National Democratic Front of the Philip- 
pines (NDFP) bilang kinatawan ng mamamayang Pi- 
lipino, at ang Moro National Liberation Front (MNLF) 
bilang kinatawan ng mamamayang Moro, ay magka- 
tuwang na nagsampa rito ng mga kasong kriminal 


Pondo ng Food for 
School, nilalamon ng 


PAHINA 6 at 7 | mga kawatan PAHINA 9 


laban sa rehimeng Marcos at sa 
kasabwat nitong gubyernong US 
at mga imperyalistang korpora- 
syon at pandaigdigang institu- 
syong pampinansya. Isinakdal sila 
sa salang paglabag sa karapatang- 
tao at mga karapatan ng mama- 
mayan at iba pang mabibigat na 
krimeng pang-ekonomya at pam- 
pulitika. 

Halos pareho ang katangian at 
bigat ng mga kasong isinampa nga- 
yon sa PPT ng mga kamag-anak ng 
mga biktima ng pasismo, mga de- 
mokratikong organisasyon, mga 
tagapagtaguyod ng karapatang- 
tao, mga tagapagtaguyod ng kapa- 
yapaan, mga abugado at mga insti- 
tusyon ng simbahan laban sa rehi- 
meng US-Arroyo at amo nitong im- 
peryalista. Nakapaloob sa tatlong 
kategorya ang isinampa nilang mga 
kaso: 

1) Paglabag sa karapatang- 
tao, laluna sa mga karapatang sibil 
at pampulitika. Sa partikular, pu- 
mapatungkol ito sa mga pagsal- 
beyds, pagdukot, pagmasaker, pag- 
tortyur at iba pang brutal at siste- 
matikong pang-aabuso at pag- 
atake sa mga batayang demokrati- 
kong karapatan ng mamamayan. 

2) Paglabag sa karapatang- 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


tao, laluna sa mga karapatan sa 
ekonomya, pulitika at kultura ng 
mamamayang Pilipino sa pamama- 
gitan ng pagpapataw ng "globali- 
sasyon ng malayang pamilihan" 
para pagsamantalahan sila: pagla- 
bag sa kanilang pang-ekonomyang 
soberanya at pambansang patrimo- 
nya; iba't ibang uri ng pandaram- 
bong at pag-atake sa kanilang ka- 
rapatang pang-ekonomya, at pag- 
wasak sa kapaligiran. 

3) Paglabag sa karapatan ng 
mamamayan sa sariling pagpapasya 
at paglaya sa pamamagitan ng 
pagpapataw ng gera ng US laban sa 
"terorismo," maling paglalarawan 
sa karapatan ng mamamayan sa 
pambansang paglaya at sariling 
pagpapasya bilang terorismo, at 
walang batayang pagbilang ng mga 
indibidwal, organisasyon at iba 
pang entidad sa talaan ng mga "te- 
rorista." 

Sa pormal na pagtanggap ng 
PPT ng sakdal, ipinakikita nito ang 
pagkilala sa inabot na tindi at la- 
wak ng mga paglabag ng rehimeng 
US-Arroyo sa mga karapatan at in- 
teres ng mamamayang Pilipino at 
ang mahigpit na pangangailangan 
nang malutas ang mga ito. Sa ma- 
ta ng PPT, ang kalunus-lunos na ka- 

lagayan ngayon sa Pilipinas ay ma- 
ihahalintulad sa kalagayang umii- 
ral sa bansa nang mapalilalim ito sa 
lagim ng batas militar noong 1972. 

Maihahalintulad rin ito sa kala- 
gayang umiral sa ibang mga ban- 
sang dumanas ng labis-labis na 
pandarambong, panunupil at pag- 
haharing militar na pawang nilitis 
din ng PPT. 

Katunayan, ang Pilipinas ay pa- 
ngatlo pa lamang sa mga bansang 
dalawang beses nang kinasuhan sa 
PPT. Nauna rito ang mga rehimen 
sa Afghanistan at ang dating Yu- 
goslavia na kapwa kinakitaan ng 
ilan sa pinakamalulupit at pinaka- 
lansakang paglabag sa karapatang- 
tao. 

Masugid na inaantabayanan ng 
Partido, ng mga rebolusyonaryong 
pwersa at ng sambayanang Pilipino 
ang magiging husga ng PPT sa mga 
kasong nakasalang ngayon dito 
laban sa rehimeng Arroyo. Malakas 
ang kanilang tiwala na tulad ng 
naging husga laban sa diktadurang 
Marcos noong 1980, tiyak na ma- 
huhusgahang may sala ang rehi- 
meng US-Arroyo. 

Sa pamamagitan ng paglilitis 
na ito ay masasalamin ang tunay 
na kalagayan ng bansa sa harap ng 
internasyunal na opinyong publiko. 
Tulad ng naging kontribusyon ng 
unang paglilitis at husga ng PPT sa 
pagbabagsak kay Marcos noong 
1986, ang paglilitis ngayon at na- 
kikini-kinitang pagkundena ng PPT 
sa rehimeng US-Arroyo ay magsisil- 
bing tuntungan ng mas malawakan 
pang pagkundena at paghihiwalay 
sa rehimeng Arroyo at magsisilbi 
ring malaking ambag sa pagbabag- 
sak kalaunan sa kasalukuyang nag- 
haharing pangkatin, paggigiit ng 
kaparusahan sa mga pasistang kri- 
minal, at sa patuloy na pagsusu- 
long ng pakikibaka ng mamama- 
yang Pilipino para sa tunay na 
pambansang kalayaan, demokra- 
sya, katarungan, kapayapaan at 
kaunlaran. 

Ang Permanent People's Tribunal 


ng Permanent People's Tribunal 

(PPT) ay pormal na internasyu- 
nal na korteng itinatag noong 1979 
para suriin, litisin at husgahan ang 
mga paglabag sa karapatang-tao at 
sa mga pundamental na karapatan 
ng mamamayan. Ipinagpapatuloy 
ng PPT ang gawaing sinimulan ng 
Bertrand Russell Tribunal I o Inter- 
national War Crimes Tribunal 
(IWCT) I at IWCT II na naglilitis sa 
ganitong mga kaso. Ang IWCT I 
(1966-67) ang naglitis sa mga kri- 
men sa digma ng US sa gerang ag- 
resyon nito sa Vietnam at ang IWCT 
II (1974-76) ang naglitis sa mga 
panunupil ng mga maka-US na re- 
himen sa Latin America. 

Natatangi ang PPT sa pagiging 
independyente sa anumang ka- 
pangyarihang pang-estado. Salu- 
ngat ito sa pag-iral ng hegemonya 
ng isang estado sa iba pang bansa 
at mahigpit nitong itinataguyod 
ang prinsipyo ng pandaigdigang 
ugnayang nakabatay sa kapayapa- 
an at pagkakapantay ng mga bansa 
at mamamayan. Lubusang sumasa- 
lalay ito sa awtoridad ng malayang 
pandaigdigang opinyong publiko. 

May natatangi rin itong pagdi- 
riin sa pagsusuri ng mga nalalabag 
na interes ng iba't ibang mamama- 
yan ng daigdig laluna yaong mga 

pinakaapi at pinagkakaitan ng mga 
karapatan. Pamantayan nito sa 
pag-iimbestiga, pagsusuri at pag- 
huhusga ang mga datos na hango 
sa "buhay na katotohanan at riya- 
lidad" mula sa aktwal na kalaga- 
yan, karanasan at kasaysayan ng 
mamamayan, bukod pa sa mga 
pandaigdigang batas at kumben- 
syon. Ang mga myembro ng hurado 
nito ay masusing pinipili batay sa 
kanilang mataas na katayuang mo- 
ral, intelektwal at propesyunal. 
Ang PPT ay itinatag sa inisyati- 
ba ng Lelio Basso International 
Foundation for the Rights and 
Liberation of Peoples (FILB), isang 
pandaigdigang institusyong binuo 
noong 1976 ng mga progresibong 
intelektwal, manunulat at dalubha- 
sa sa batas. Ang FILB ay itinayo sa 
pamumuno ng kilalang Italyanong 
antipasistang aktibista, abugado, 
mamamahayag at statesman na si 
Lelio Basso. Isa si Basso sa mga 
huwes ng IWCT I noong 1967. Isa 
rin si Basso sa mga nagtulak ng 
pagbubuo ng IWCT II noong 1973. 
Mula nang maitatag ang PPT, 
nakapagdaos na ito ng 34 na 
sesyon hinggil sa iba't ibang bansa 
at organisasyon. Kabilang sa mga 
nilitis na nito ang mga mapaniil at 
mapang-abusong rehimen sa Pilipi- 


nas (1980), Western Sahara (1979), 
Argentina (1980), Eritrea (1980), 
Afghanistan (1981 at 1982), East 
Timor (1981), El Salvador (1981), 
Nicaragua (1984) at dating Yugos- 
lavia (1995). Hinusgahan din nito 
ang mga kriminal na pananagutan 
ng International Monetary Fund at 
World Bank (1994) at ang pagsa- 
bog ng Chernobyl Nuclear Power 
Plant sa Ukraine (1996). 

Lahat ng mga dokumentong ti- 
nanggap at pinasadahan ng PPT at 
ang mga batayan at paliwanag sa 
mga hatol nito ay ipinadadala sa 
United Nations (UN) at iba't iba 
pang pangunahing pandaigdigang 
institusyon at organisasyon at ma- 
rami sa mga ito ay tinatalakay din 
ng Human Rights Commission ng 
UN. 

Ang ikalawang sesyon ng PPT 
hinggil sa Pilipinas na didinggin sa 
The Netherlands ay pangangasiwa- 
an ni Gianni Tognoni, isang doktor 
na nagsisilbing secretary-general ng 
PPT. Siya rin ang nangasiwa sa 
paglilitis ng diktadurang Marcos 
noong 1980. 

Ang kasong kasalukuyang naka- 
salang sa PPT ay isinampa nitong 
Oktubre 30 ng mga organisasyong 
kinabibilangan ng Hustisya, isang 
organisasyon ng mga pamilya at 
biktima ng paglabag sa karapa- 
tang-tao sa ilalim ng rehimeng 
Arroyo: Desaparecidos, isang grupo 
ng mga kamag-anak ng mga dinu- 
kot at hindi na natagpuan, Sama- 
han ng mga Ex-Detainee Laban sa 
Detensyon at para sa Amnestiya 
(SELDA): KARAPATAN, Public Inte- 
rest Law Center: Peace for Life: 
Philippine Peace Center: United 
Church of Christ in the Philippines: 
Ecumenical Bishops Forum: Ibon 
Foundation, at Bagong Alyansang 
Makabayan (BAYAN). Itinakda ng 
PPT ang pagdinig sa mga kasong 
ito sa Marso 2007. [AB] 

sir: PANANALANTA NG PASISTANG ESTADO 


Walang humpay na paglabag sa karapatang-tao 


ala pa ring tigil ang mga 
WW vestens. pagdukot at 
iba pang paglapastangan 


sa karapatang-tao ng mamamayan. 
Sumusunod ang pinakahuling mga 
ulat na nakalap ng Ang Bayan: 

Nobyembre 5. Pinaslang ng 
dalawang armadong lalaking naka- 
bonet si Rodrigo Catayong, 55, 
tserman ng Katungod-Eastern Sa- 
mar at upisyal ng Alliance of Con- 
cerned Teachers. Si Catayong, isang 
propesor sa Eastern Samar State 
University at sekretaryo ng Board 
of Regents sa naturang unibersidad 
ay pinagbabaril habang papasok si- 
ya sa simbahan ng Borongan, kabi- 
sera ng Eastern Samar. Walong ta- 
ma ng bala ang kanyang tinamo. 
Tumakas ang mga salarin sakay ang 
dalawang motorsiklo. 

Nobyembre 3 hanggang sa ka- 
salukuyan. Daan-daang pamilya 
mula sa Barangay Lumusong, Tulu- 
nan, North Cotabato ang napilitang 
lumikas mula nang paputukan ng 
sunud-sunod na mortar ng 38th IB 
ang kanilang lugar. Ginantihan ng 
AFP ang mga sibilyan matapos sa- 
lakayin ng BHB ang detatsment ng 
militar sa Tulunan noong Nobyem- 
bre 2 at magkalabanan muli ang 
AFP at BHB kinabukasan sa Bara- 
ngay Lumusong. 

Nobyembre 2. Pinagbabaril ng 
tatlong armadong lalaki sa kanyang 
bahay sa Sityo Apalan, Barangay 
Bulawen, Palauig, Zambales si 
Emerlito Dizon, secretary-general 
ng Alyansa ng Magbubukid sa Git- 
nang Luzon (AMGL), kaaanib ng 
Kilusang Magbubukid ng Pilipinas. 
Kritikal ngayon ang kalagayan ni 
Dizon sa ospital. Ayon sa kanyang 
anak na nakasaksi sa pamamaril, 
mga sundalo o may kaugnayan sa 
militar ang mga nagsagawa ng 
tangkang pagpatay. 

Nobyembre 1. Sapilitang pu- 


masok nang walang mandamyento 
bandang alas-8:45 ng gabi ang 
mga elemento ng Regional Police 
Intelligence at Regional Mobile 
Group ng PNP sa kumbento ng Con- 
templatives of the Good Shepherd 
sa Barangay Ampayon, Butuan City 
para umano arestuhin si Jorge "Ka 
Oris" Madlos, tagapagsalita ng 
NDF-Mindanao. Hinalughog ng mga 
pulis ang kumbento subalit hindi 
nila natagpuan si Ka Oris. Matapos 
ito ay pinuntahan din ng mga pulis 
ang kumbento ng Missionary Sis- 
ters of Mary at San Lorenzo Pasto- 
ral Center sa Butuan din pero hindi 
sila pinapasok. Kinasuhan ng Reli- 
gious of the Good Shepherd (RGS) 
ang PNP sa Commission on Human 
Rights nitong Nobyembre 5. Hindi 
tinanggap ng RGS ang palusot ng 
PNP na pagkakamali lamang ang 
reyd. Anang RGS, ito ay "pananakot 
at harasment ng mga instrumento 
ng gubyerno na malinaw na sadya 
at sistematiko." 

Oktubre 21. Apatnapu't apat 
na magsasaka at aktibista na naggi- 
giit ng pagbabago sa hatian ng kita 
sa isang asyenda ang inaresto ng 
mga pulis sa Lucena City at ikinu- 
long nang 24 oras. Kasama sa mga 
inaresto sina Pedro "Tata Pido" 
Gonzalez, national vice chairman ng 
Pamalakaya; Guillermo Bautista, 
tserman ng Katipunan ng Samahang 
Magsasaka-Timog Katagalugan; at 
Domingo Escamillas, tserman ng 
Pinag-isang Lakas ng Magbubukid 
sa Quezon. Iginigiit ng mga magsa- 
saka ang pagbabago ng hatian ng 
ani sa 13,000-ektaryang asyenda 
ng pamilyang Reyes mula 75-25 pa- 
bor sa panginoong maylupa tu- 
ngong 75-25 pabor sa mga kasamá. 

Ayon sa mga saksi, may 100 
magsasaka at mga tagasuporta nila 
sa Villa Reyes, San Narciso, Quezon 
ang nagmartsa mula sa Saint Fer- 


dinand Cathedral papuntang man- 
syon ng yumaong Don Domingo Re- 
yes sa Barangay Cotta, Lucena City 
para maglunsad ng "peoples' camp" 
nang pwersahan silang idispers ng 
mga pulis at paghuhulihin. 

Oktubre 19. Alas-5 ng umaga 
ay pinasok at hinalughog ng 50- 
kataong pwersa ng PNP, Philippine 
Army at CIDG ang komunidad ng C. 
Pascual, Bayugo, Meycauayan, Bu- 
lacan kung saan nakatira ang mga 
myembro ng Kadamay na sina Jose- 
lito Serrano, Mercedez Cayanan, 
Norlito Obenia, Joey Sebastian, An- 
dres Calimlim, Fernando Serrano Jr. 
at Jeric Cabral. Ang ilan sa kanila ay 
pinosasan at tinutukan ng baril. 
Pakay umano ng reyd ang pag- 
aresto kay Joselito Serrano na ina- 
akusahang nag-iingat ng mga baril. 
Pagkatapos ng pagsalakay ay nag- 
banta ang mga pasista na babalik sa 
lugar matapos ang limang araw. Ang 
mga biktima ay pawang aktibo sa 
pakikibaka laban sa pagpapatupad 
ng anti-maralitang proyektong Phil- 
ippine National Railways Moderniza- 
tion and Rehabilitation Project. 

Setyembre 18. Dalawang Aeta 
ang kinidnap ng 30 armadong lala- 
ki sa kabundukan ng Capas, Tarlac. 
Hanggang ngayon ay hindi pa sila 
natatagpuan. Ayon sa mga saksi, 
ang magpinsang sina Nicolas San- 
chez at Heherson Medina ay isina- 
kay sa isang trak ng militar at di- 
nala sa Sityo Cabatuan, Barangay 
Bueno, Capas. Ang naturang trak 
ay nakita sa compound ng 71st IB 
sa Hacienda Luisita, Tarlac City. 
Ayon sa mga asawa ng mga bikti- 
ma, noong gabi ng Setyembre 17 
ay nangangaso ang mga biktima 
nang bigla silang dakpin ng mga 
armadong lalaki. 

Agosto 13 hanggang sa kasa- 
lukuyan. Panunupil at pananakot 
dulot ng tumitinding militarisa- 

syon ang kasalukuyang dinaranas ng mamamayang 
naninirahan sa tabing-riles ng San Pablo City. Sa des- 
perasyong maipatupad ang proyektong Philippine 
National Railway Modernization and Rehabilitation 
Project (PNR-MRP) Southrail Main Project, itinalaga 
rito ang mga elemento ng 22nd IB. Nagtayo ng 
detatsment ang militar sa mga barangay ng Sta. Ana, 
San Joaquin, Soledad at Wawa habang patuloy ang 
presensya ng militar sa Barangay San Gregorio at 
Barangay San Antonio 2. Mistulang batas militar ang 
umiiral sa mga barangay na ito mula noong Agosto 13 
nang maghimpil dito ang pwersa ng militar. May 
curfew ang mga residente mula alas-7 ng gabi. Ang 
mga lider at kasapi ng Samahan ng Magkakapit-bahay 
sa Tabing-Riles (SMTR) ay nakararanas ng matinding 
paniniktik at harasment. Pinagbabantaan na rin ang 
buhay ni Myrna Olarte, kasalukuyang tagapangulo ng 
SMTR-San Pablo. Hindi na siya makauwi sa sarili 
niyang tahanan dahil halos kinampuhan na ng militar 
ang kanyang bahay. ABI 


Mga bata, kababaihan, 


environmentalist, biktima ng karahasan 
Lo walong mga bata ang naging biktima ng 

pampulitikang pamamaslang sa iba't ibang lugar ng 
Pilipinas mula nang maging presidente si Gloria Maca- 
pagal-Arroyo, ayon sa isang pag-aaral ng GABRIELA. 
Ang naturang mga bata ay biktima ng masaker at arbi- 
traryong pagpapaputok ng mga nag-ooperasyong tro- 
pang militar sa kanayunan. Kabilang dito ang apat na 
sanggol na ipinagbubuntis pa lamang ng kanilang mga 
ina. Pitumpu't walong mga babae naman, na karamiha'y 
mga ina ang pinaslang ng mga tropang militar. 

Samantala, 18 tagapagtaguyod ng kalikasan ang 
pinaslang ng mga armadong galamay ni Gloria Arroyo 
mula 2001. Lima sa kanila ang pinaslang sa pagitan 
ng Agosto at Setyembre ngayong taon. Dinukot din si 
Joey Estriber, aktibistang lumalaban sa iligal na pag- 
totroso at malawakang pagmimina sa Aurora; at pi- 
nagtangkaan ang buhay ni Fr. Allan Caparro ng Leyte 
na aktibong tumutuligsa sa pagmimina sa Eastern Vi- 
sayas. 

Pito sa mga pinaslang ang taga-Southern Tagalog: 
sina Nicanor de los Santos, lider ng mga Dumagat na 
lumaban sa proyektong Laiban Dam sa Rizal; Noli 
Capulong, tagapagsalita ng Southern Tagalog Environ- 
mental Action Movement; Manuela at Expedito Alba- 
rillo, Roger Fernando, Erwin Bacarra at Ramon Ter- 
nida, mga aktibistang lumalaban sa pagmimina sa 
Oriental Mindoro; at Napoleon Pornasdoro, isang lider- 
guro na bumatikos sa Mirant coal-fired power plant. [B 

Bangayan sa gabinete 
ni Arroyo 


o susing myembro ng gabinete ni Gloria Arroyo 
ang nagrisayn, tanda ng tumitinding hidwaan sa 
hanay ng naghaharing paksyon. Naghapag ng pagbi- 
bitiw si Avelino Cruz, kalihim ng Department of Na- 
tional Defense, nitong Nobyembre 5. 

Nagbitiw si Cruz dahil sa hayag niyang pagtutol sa 
"Cha-cha" (charter change o pagbabago sa konstitu- 
syon). Tumingkad ang mga bangayan sa loob ng gabi- 
nete ni Arroyo laluna sa usapin ng "Cha-cha" nang 
ibasura noong Oktubre 24 ng Korte Suprema ang Sigaw 
ng Bayan at Union of Local Authorities of the Philip- 
pines (ULAP) na nagtutulak ng pagbabago ng konsti- 
tusyon sa pamamagitan ng pekeng "people's initiative. " 
Si Cruz ang sinisi nina Arroyo sa pagkabigo ng Sigaw at 
Ulap na kumbinsihin ang Korte Suprema hinggil sa 
"people's initiative." Sadyang sinalungat ni Cruz ang 
atas sa kanya ni Arroyo na kabigin si Chief Justice 
Antonio Carpio para pumanig ito sa Cha-cha. Sina Cruz 
at Carpio ay kapwa nagmula sa Villaraza-Angangco law 
office, isang malaking kumpanya ng mga abugado na 
kilalang malapit sa mga Arroyo subalit nagsimula na 
ring dumistansya sa naghaharing pangkatin. 

Hindi ito ang unang pagkakataon na sinalungat 
ni Cruz si Arroyo. Noong Enero at muli noong Pebrero 
ay binalak ni Arroyo na magdeklara ng batas militar, 
bagay na tinutulan ni Cruz. Taliwas din sa interes ng 
pangkating Arroyo ang panukala ni Cruz na ipagbawal 
na ang pagbibigay ng anumang papel sa AFP sa mga 
eleksyon para maiwasan na umano ang mga insiden- 
teng inilarawan sa "Hello Garci" tapes. 

Ang pagbibitiw ni Cruz ay tanda ng pangingibabaw 
sa gabinete ni Arroyo ng pinakasagadsaring mga mili- 
tarista at manggagantso tulad nina Executive Secre- 
tary Eduardo Ermita, National Security Adviser Norber- 
to Gonzales, Sec. Raul Gonzalez ng Department of Jus- 
tice, Presidential Political Adviser Gabriel Claudio at 
Presidential Chief of Staff Mike Defensor. 

Tanda rin ito ng ibayong pagkawasak ng nagha- 
haring paksyong Arroyo at ng napipintong pagbibitiw 
o pagdistansya ng mga myembro ng gabinete ni Ar- 
royo dahil hindi na nila masikmura ang napakapasis- 
ta at napakagarapal nang mga paraang isinasagawa 
para makapanatili sa poder si Gloria Arroyo. 

Nauna nang nagbitiw noong 2005 ang sampung 
myembro ng gabinete na tinaguriang "Hyatt 10" da- 
hil sa pandaraya ni Arroyo sa eleksyon noong 2004 at 
sa kanyang pekeng pagpapaumanhin kaugnay ng 
pagkakasangkot niya sa iskandalo bunga ng "Hello 
Garci" tapes. ABI 

Laban ng mga manggagawa sa Dolefil 


atuloy ang panggigipit ng 
Pr Philippines (Dolefil) Inc. 

sa mga manggagawa nito sa 
Polomolok, South Cotabato. Ito ay 
sa kabila ng pagpapaliban nila ng 
kanilang welga at pagbalik sa tra- 
baho noong Setyembre 22, mata- 
pos na iutos ito ng Department of 
Labor and Employment (DOLE). 
Ayon sa mga manggagawa ng Dole- 
fil, patuloy ang pagsuspinde sa 
kanila ng maneydsment nitong Ok- 
tubre—labag sa mga kundisyon ng 
kautusan para sa Assumption of Ju- 
risdiction na ipinataw ng DOLE. 

Ang mga manggagawa ay nabu- 
buklod sa Asosasyon sa mga Mamu- 
muo sa Dole alang sa Kalingkawa- 
san ug Demokrasya sa Nasud-Natio- 
nal Federation of Labor Unions- 
Kilusang Mayo Uno (Amado Kade- 
na-NAFLU-KMU). 

Ang Dolefil ay isang subsidyaryo 
ng Dole Food Company, isang kum- 
panyang Amerikano, at nagsisilbing 
pangunahing prodyuser ng pinya 
para sa kumpanya. Matatagpuan ang 
operasyon nito sa 14,000-ektaryang 
lupain sa South Cotabato. Mayroon 
itong sariling pagawaan ng lata, ka- 
hon at daungan. Ito ang pinakama- 
laking kumpanya sa Region 12 at pi- 
nagkukunan ng malaking bahagi ng 
kita ng kumpanya. 

Mayroong 5,000 manggaga- 
wang direktang ineempleyo ng 
Dolefil. Karamihan sa kanila ay 
mga kontraktwal na tumatanggap 
ng sahod na mas mababa pa sa re- 
hiyunal na minimum na P160/ 
araw. Ang mga regular naman ay 
tumatanggap ng P200-400 kada 
araw. Tanging ang mga manggaga- 
wa na empleyado ng Dolefil sa na- 
karaang 20 taon ang nakatatang- 
gap ng P500/araw. 


Anti-manggagawa 
Noong Setyembre 13, mayorya 
ng mga manggagawa sa Polomolok 

Cannery, pangunahing planta ng 
Dolefil, ang bumoto para ilunsad 
ang welga matapos bumagsak ang 
usapan sa pagitan ng maneydsment 
at unyon para sa collective bargain- 
ing agreement (CBA) na sinimulan 
noon pang Abril. Sa halip na hara- 
pin ang mga hinaing ng mga mang- 
gagawa, tinangka pa ng Dolefil na 
bawiin ang mga benepisyo at serbi- 
syo na naipanalo na ng unyon sa 
nakaraang mga taon, katulad ng 
bayad na maiiksing bakasyon, indi- 
bidwal na break time at maging 
ang ibinibigay na subsidyo 
para pambili ng bigas. 

Noong Setyembre, nag- , 
hapag ang maneydsment ng NA 
"pinal na alok" na 3 
man ng sumusunod: 3% 
pagtaas sa sahod sa unang 
taon (P6-12/araw sa mga 
regular na manggagawa), 
3.5% sa pangalawang taon 
(P7-14/araw) at 4% sa 
pangatlong taon (P8- 
16/araw); P420 subidyo 
sa bigas; sahod para sa 
isang pultaym na 
upisyal ng unyon, 
P30,000 lump sum; 
at P800,000 para 
sa Education and 
Research Fund 
(ERF). 

Iginigiit ng unyon ang 21% 
(P42-84/araw) na pagtaas sa sa- 
hod; P500/buwan na subsidyong 
pambayad sa tubig at elektrisidad; 
subsidyo para sa 30 kilo ng bigas 
kada buwan; P300,000 lump sum 
at P800,000 para sa ERF. Ang hu- 
ling dalawang aytem ay nauna 
nang ipinanukala ng National Con- 
ciliation and Mediation Board. 

Malayung-malayo sa pamban- 
sang panawagan para sa P125/ 
araw na pagtaas sa sahod ang hi- 
nahabol ng unyon. Maliit na bahagi 
lamang ang halagang ito sa 


US$5.87 bilyon (halos P300 bil- 
yon) na kinita ng Dole noong naka- 
raang taon. Ayon sa mga mangga- 
gawa, katumbas lamang ang hala- 
gang ito ng balat ng pinya na 
pinagkakakitaan pa rin ng Dolefil. 

Hindi kagulat-gulat na nang 
isalang sa isang reperendum noong 
Setyembre 21 ang barat na alok, 
itinakwil ito ng 76% ng mga mang- 
gagawa. 


Anti-unyon 

Umaabot na sa 712 mang- 
gagawa ang iligal na sinuspin- 
de, 2,000 ang pinagbantaan 
ng disciplinary penalty, at 13 
upisyal ng unyon ang naka- 
Ka anga ng notice of termina- 
tion bunsod ng kanilang 
panggigiit ng kanilang mga 
karapatan at kagalingan. 
Dagdag dito, pinatindi ng 
kumpanya ang paniniktik, 


f paninira at armadong pagba- 
O: banta sa unyon at mga 
Noong Agosto 29, 20 
tropa ng militar na na- 
KA bonet ang ipinadala 
AN 

Al Fall ng kumpanya sa 
Qt Sakay sa isang siks- 
bay, bumaba ang 
na armas sa harap ng upisina 
upang tanggalin ang mga istrimer 
tinututukan ang mga taong nasa 
loob. Nagbanta silang babarilin 

pipigil sa kanila. 
Pinakilos din ng kumpanya ang 
ng ANAD at Alsa-Masa upang siraan 
ang unyon at ang KMU. Mula nang 


myembro nito. 

kakomoplahe at naka- 

upisina ng unyon. 

kalalakihang armado ng malalakas 
na nakabitin sa harap nito habang 
ang sinumang lalabas sa upisina at 
mga grupong anti-komunista tulad 
magsimula ang paglaban ng mga 

Mga welga sa Compostela Valley 


Laban sa pambabarat at paglabag 
sa mga yaad wagon Ki pang-unyon 


iNO TO. 
LABOR Oh | 
LONTRACTNG N 


alawang welga ang magkasu- 
Dre na ikinasa ng mga mang- 

gagawa ng Fresh Banana 
Agricultural Corporation (FBAC) sa 
Compostela Valley nitong nakaraan 
tatlong buwan. Ang FBAC ay pag- 
aari ng magkasosyong AJMR Group 
of Companies ng pamilyang Soriano 
at ng Sumitomo Fruit Corp. (Sumi- 
fru), isang dambuhalang kumpa- 
nyang Hapon. Ang mga welga ang 
tugon ng mga manggagawa sa labis- 
labis na pambabarat, iligal na pagta- 
tanggal, pambubuwag ng unyon, 
pananakot at harasment sa FBAC. 

Itinirik ng Nagkahiusang Mamu- 
muo sa Osmeña-National Federation 
of Labor Unions-Kilusang Mayo Uno 
(NAMAOS-NAFLU-KMU), unyon ng 
mga manggagawa ng Packing Plant- 
98 ng FBAC ang kanilang welga 
matapos gumuho ang negosasyon 
para sa bagong collective bargaining 
agreement (CBA) noong Oktubre 2. 
Bago ito, ikinasa ng Nagkahiusang 
Mamumuo sa San Jose (NAMASAN- 
NAFLU-KMU), unyon ng mga mang- 
gagawa ng Packing Plant-95 ng 
FBAC ang welga matapos iligal na 
sisantehin ng kumpanya ang 196 
manggagawa nito. 

Sa San Jose, nagsampa ng ga- 
wa-gawang kaso ng pamiminsala 
(damages) ang FBAC laban sa NA- 
MASAN. Ibinasura ito ng korte ngu- 
nit sa pamamagitan ng panlilinlang 


ay naisampa itong muli gamit ang 
pangalan ng mga indibidwal. Nag- 
labas ng temporary restraining or- 
der ang korte laban sa nakawel- 
gang mga manggagawa at ginamit 
ito ng FBAC upang marahas na bu- 
wagin ang kanilang piketlayn at 
arestuhin ang 80 welgistang tuma- 
tao roon noong Setyembre 12. Ka- 
bilang sa mga inaresto at iligal na 
ibinimbin ay mga kabataan at mga 
batang kasama ng kanilang mga 
magulang sa araw na iyon. 
Kasabay nito, tumatanggi ang 
FBAC na kilalanin at galangin ang 
utos ng National Labor Relations 
Commission na bayaran ang sinis- 
ingil ng NAMASAN na P3.7 milyon 
bilang pampuno sa sahod na hindi 
buong naibigay (underpayment of 
wages), Cost of Living Allowance at 


service incentive leave na hindi 
natanggap ng mga manggagawa. 

Kasabay ng welga sa planta, 
naglunsad ng vigil-rally sa harap ng 
AMR Group of Companies sa Davao 
City ang 196 na myembro ng NA- 
MASAN na iligal na tinanggal ng 
kumpanya. Iginigiit nila ang maka- 
tarungang pagbabalik sa kanila sa 
trabaho bilang regular na mga 
manggagawa. Tinanggihan nila ang 
alok na magtrabaho na lamang sa 
ibang kumpanya bilang mga kon- 
traktwal na manggagawa. 

Mahaba at masalimuot ang pa- 
kikibaka ng mga manggagawa rito 
laban sa kasakiman, panloloko at 
pandarahas ng mga multinasyunal 
na kumpanya. Mula nang maitatag 

manggagawa rito, kapansin-pansin ang ibayong pag- 
dami ng mga poster, plakard at polyeto na naninira sa 
KMU bilang isang "teroristang organisasyon" na wa- 
lang ibang ginagawa kundi manabotahe sa operasyon 
ng kumpanya. 

Tanda ng desperasyon ng kumpanya, binayaran ni- 
to ang mga kooperatiba na nagsusuplay ng kontraktwal 

na mga manggagawa at isang upisyal ng lokal na 
gubyerno upang magsagawa ng rali laban sa KMU, Ama- 
do Kadena at sa napipintong welga ng unyon. Marami 
sa mga kontraktwal na manggagawa ang umaming 
napilitan lamang silang sumama sa mga pagkilos na ito 
dahil pinagbantaan silang tatanggalin sa trabaho. 
Gayundin, nagsasagawa ng mga pananabotahe ang 
kumpanya sa sariling operasyon at ipinagkakalat na 
kagagawan ang mga ito ng Amado Kadena at KMU. [EB 

Karahasang militar sa FBAC 


Kia na ng pagsasamantala 
at panloloko ng FBAC ang pag- 
gamit nito sa mga pwersa ng 
Armed Forces of the Philippines la- 
ban sa mga manggagawa. Dala- 
wang fact-finding mission ang ini- 
lunsad--noong Mayo at Agosto-- 
upang isadokumento ang panghihi- 
masok ng militar sa mga aktibidad 
ng unyon at mga paglabag nito sa 
mga karapatang-tao sa mga komu- 
nidad ng manggagawa. 

Ayon sa mga ulat, nagtawag ng 


pulong ang 28th IB sa Packing 
Plant 90, 92 at 95 noong Agosto 
2005 upang pagbantaan ang sinu- 
mang manggagawa na lalahok sa 
mga aktibidad ng mga unyon dito. 
Malisyosong iniuugnay ng militar 
ang mga unyon sa Bagong Huk- 
bong Bayan at tinakot ang mga 
manggagawa na magsasara ang 
planta kung igigiit nila na itaas 
ang kanilang sahod o kung pumalo- 
ob sila sa Kilusang Mayo Uno. 

Sa Osmefia (Packing Plant 98), 


naiulat na nakaupo sa negosasyon 
para sa bagong CBA ang mga pwer- 
sa ng militar at kinumpiska ng mga 
ito ang kopya ng CBA ng mga 
manggagawa. Sa San Jose (Pack- 
ing Plant 95), mga tropa ng militar 
ang nagtanggal ng mga isinabit ng 
unyon na mga istrimer na naglala- 
man ng kanilang mga hinaing at 
panawagan. 

Mula 2004 hanggang sa kasalu- 
kuyan, walong kaso ng pananakot 
at 17 kaso ng harasment ang nai- 
sadokumento ng mga fact-finding 
mission. AB) 


Mga piketlayn sa Cavite, binuwag 


arahas na binuwag ng mga pulis ang mga piket- 

layn ng dalawang unyon sa export-processing 
zone sa Cavite noong nakaraang Setyembre 25. Mahi- 
git 300 manggagawa ng Chong Won Fashion Inc. at 
Phils. Jeon Garments Inc, mga kumpanyang Koreano, 
ang nagpasyang sabay na maglunsad ng welga mata- 
pos tumanggi ang maneydsment ng kani-kanilang 
mga kumpanya na makipagnegosasyon. Ito ay sa 
kabila ng pagsesertipika ng Department of Labor and 
Employment sa dalawang unyon bilang lehitimong 
mga "bargaining agent" ng kanilang mga manggaga- 
wa. 

Ayon sa mga ulat, katitirik pa lamang ng piketlayn 
sa tarangkahan ng Chong Won nang salakayin ng mga 
pulis at gwardya ang mga welgista kung saan di baba- 
ba sa 10 manggagawa ang nasugatan. Kasabay ng 
pagsalakay, pinapasok ng mga pulis ang mga eskirol 
na inempleyo ng kumpanya bilang pampalit sa mga 
manggagawang sumama sa welga. 


Noong umaga ng Setyembre 27, muling sinalakay 


ng mga pulis at gwardya ang mga piketlayn. Dalawam- 
pu't dalawang manggagawa ng Chong Won ang binug- 
bog habang 13 naman sa Phils. Jeon ang nasugatan. 
Dalawa sa kanila ang nagtamo ng mga sugat sa ulo. 
Kasabay nito, maraming babaeng manggagawa ang 
hinipuan at nakaranas ng iba pang pangmomolestya 
mula sa mga sumalakay na pulis at gwardya. 

Kinabukasan, arbitraryong inaresto at iligal na 
dinitine ng mga pulis ang walong myembro ng Solida- 
rity of Cavite Workers (SCW), habang nag-iimbak ng 
pagkain para sa mga nakawelgang manggagawa. Ki- 
numpiska ang kanilang naipong suplay ng pagkain, 
mga cellphone, kamera at iba pang personal na gamit 
at kinasuhan ng "trespassing" at "inciting to sedi- 
tion." Pinalaya lamang sila noong Oktubre 4. 

Ang Chong Won at Phils. Jeon ay gumagawa ng 
mga damit, underwear at iba pang kasuotang pang- 
eksport. Kabilang sa kanilang mga kliyente ang Wal- 
Mart ng US, Al Assel at Zico ng Saudi Arabia, CNI ng 
US at Dream Station ng Japan. ABI 

ang mga plantasyon ng saging sa 
Compostela Valley noong 1992, 
nagsalit-salitan na ang mga kapita- 
lista sa paghuthot ng dambuhalang 
tubo at pang-aalipin sa mga mang- 
gagawa dito. Noong simula, inila- 
tag at pinamahalaan ng Stanfilco 
ang mga plantasyon na nagsilbing 
tagasuplay ng saging sa Dole Phi- 
lippines (Dolefil). Noong katapu- 
san ng 2002, ibinenta ito ng Stan- 
filco sa FBAC, isang kumpanya ng 

AMS Group of Companies na pag- 
mamay-ari ng pamilyang Soriano. 
Noong 2004, itinayo ng pamilyang 
Soriano ang AJMR Group of Compa- 
nies upang direktang mamahala sa 
FBAC. Kasabay nito, pumasok ang 
Sumifru nang mamuhunan ito nang 
mahigit P1.5 bilyon sa AJMR. 

Sa loob ng maraming taon, du- 
maranas ang mga manggagawa rito 
ng di makataong kundisyon sa pag- 
gawa habang tumatanggap ng na- 
pakababang sahod. Umaabot sa 
44,000 manggagawa ang nagtatra- 


baho sa mahigit 67,000 ektaryang 
mga plantasyon ng saging. Karami- 
han sa kanila ay tumatanggap la- 
mang ng P176/araw kapalit ng ka- 
nilang pagtatrabaho nang 14 oras. 
Malayung-malayo ito kumpara sa 
P621 na kinakailangan ng isang 
anim-kataong pamilya para mabu- 
hay nang disente at kahit sa P212 
na itinakdang rehiyunal na mini- 
mum para sa Southern Mindanao. Sa 
kabilang banda, umaabot sa P44.25 
bilyon ang naitalang kita ng kumpa- 
nya noong nakaraang taon. AB] 

Pondo ng programang Food for School 


Nilalamon ng mga kawatan 


adyang walang awat ang rehi- 
Gre Arroyo sa samutsari, ka- 

liwa't kanan at sunud-sunod 
na mga anomalya at korapsyon. 

Nabunyag nitong Oktubre ang 
anomalya sa Food for School Pro- 
gram ng rehimen para umano sa 
mga mag-aaral sa pampublikong 
paaralang elementarya. Tinatagu- 
rian itong "pinakamalaking ka- 
tiwalian" sa kasalukuyan dahil 
P8 bilyon ang kabuuang halaga ng 
manlolokong programang ito hang- 
gang sa katapusan ng 2007. Di ha- 
mak na mas malaki ito kumpara sa 
katiwalian sa P4 bilyong pondo 
mula sa Road User's Tax, P3.27 bil- 
yong suhalan sa proyektong PEA- 
Amari, P1.3 bilyong kontrata ng 
Mega Pacific o P728 milyong pro- 
gramang Ginintuang Masaganang 
Ani. 

Inumpisahan ang maanomal- 
yang programang ito noong 2004. 
Ayon sa gubyerno, nakatuon ang 
programa sa pagpapakain sa mil- 
yun-milyong bata sa elementar- 
yang may edad lima hanggang wa- 


ES ANG ` 


lo, pangunahin na sa 
mga eryang laganap ang ka- 
gutuman at malnutrisyon. 
Inaprubahan ng Kongreso para 
sa programang Food for School nga- 
yong taon ang karagdagang P2.625 
bilyong alokasyong idaraan sa De- 
partment of Education (DepEd) 
at ang dagdag ding P270 milyong 
alokasyong idaraan naman sa De- 
partment of Social Welfare and 
Development (DSWD). Nakalaan 
ang kalakhan nito sa importasyon 
ng bigas na ipamamahagi ng pro- 
grama. Nakapag-import na para ri- 


Gutom sa Pilipinas, lumalala 


umami ang nagugutom na Pilipino nitong nakaraang tatlong 

buwan, ayon sa sarbey ng Social Weather Stations (SWS). Batay 
sa sarbey, umabot sa 16.9% ng 17.4 milyong pamilya o katumbas 
ng 2.9 milyong pamilya ang nakaranas ng gutom. Pinakamarami ang 
nagugutom na pamilya ay sa Mindanao (21.3%). Samantala, 19.7% 
ang nagugutom sa Visayas at 14.7% sa Luzon. Lalong lumala ang 
kagutuman mula nang maluklok si Gloria Macapagal-Arroyo bilang 


pangulo noong 2001. 


Sa isang pahayag, sinabi ng Partido Komunista ng Pilipinas na 
ang pagtindi ng kagutuman sa bansa ay dulot ng masugid na pag- 
papatupad ng rehimeng Arroyo ng mga patakaran ng imperyalistang 
globalisasyon na nagiging sanhi ng pagkawasak ng mga produkti- 
bong pwersa sa bansa, mataas na tantos ng disempleyo at kakulan- 
gan ng trabaho at pagkakait ng mga batayang pangangailangan at 


serbisyo sa masang anakpawis. 


Anang PKP, gumagatong ito sa masidhing galit ng masa at sa 
lumalakas na rebolusyonaryong kilusan. ABI 

PAAD. 


di TN 
Sa 


to ng P1 bilyong 
halaga ng bigas ang Na- 
tional Food Authority (NFA). Sa 
badyet ng 2007, aabot sa P4.0113 
bilyon para sa DepEd at P1.085 bil- 
yon para sa DSWD ang alokasyon 
para sa programang ito. Nakatak- 
dang angkatin ang karagdagan 
pang halagang P2 bilyong bigas. 

Napakarami ng bumabatikos sa 
nangyaring salamangka ng pagbi- 
bigay na lamang ng bigas sa mga 
bata na iuuwi sa pamilya, samanta- 
lang ang orihinal na konsepto ay 
bibigyan ng masusustansyang pag- 
kain sa paaralan ang mga mag- 
aaral. Batid ng maraming sektor na 
gagamitin ang programang ito para 
mamili ng boto sa eleksyon sa Ma- 
yo 2007. Sa mga nakaraang elek- 
syon ay ginagamit na ang bigas 
para mamili ng boto. 

Kaugnay din nito ang muling 
pagluluklok ni Gloria Arroyo kay 
Arturo Yap bilang kalihim ng DA 
upang magsilbi uling opereytor ng 
Malakanyang sa darating na elek- 
syon gamit ang mga pondo ng gu- 
byerno. Gagampanan niya ngayon 
ang papel ng dating Undersecretary 
ng Department of Agriculture (DA) 
na si Jocelyn "Joc-joc" Bolante na 
siyang pangunahing nasa likod ng 
anomalya sa "fertilizer fund." 

Tulad ng dati, masaganang bu- 
budburan din ng biyaya mula sa 

pondo ang masisibang pulitiko at mga 
kaanak ni Gloria Arroyo mula sa importas- 
yon at pamamahagi ng bigas, gayundin 
mula sa pagtatago at pagbebenta ng ba- 
gong bigas at pagpapalit dito ng luma at 
nabubulok na istak ng bigas ng NFA na 
siyang ipinamamahagi. Malaki ang komi- 
syon at kupit sa buwis na karaniwang ti- 
natanggap ng mga nangangasiwa sa im- 
portasyon mula sa mga negosyanteng 
sangkot dito. 

Samantala, walang anumang benepi- 
syong matatamo ang mga magsasaka ng 
palay sa programang ito. Sa halip, ang 
produksyon nila'y kukumpitensyahin pa 
ng importasyon ng karagdagang bigas 
para sa pakanang ito. 

Walang kahihiyang ginagamit ang pa- 
ngangailangan ng walang kamuwang-mu- 
wang at mahihirap na mga bata sa mai- 
tim na layuning pangungunyapit sa ka- 
pangyarihan at panghuhuthot sa kabang- 
bayan ng kampo at mga alipures ni Gloria 
Arroyo. ABI 


Ang pagbabalik ni Arturo Yap 


K din ng Department of Agriculture si Arturo Yap 
noong 2004. Nagbitiw muna siya sa DA noong Hunyo 2005 
nang kasuhan siya at ang kanyang pamilya ng katiwalian. Pi- 
nagpalamig siya sandali at noong Disyembre 2005 ay ginaw- 
an siya ng bagong katungkulan ng Malakanyang bilang "Pre- 
sidential Assistant on Job Creation" at noong Mayo ay 
hinirang siyang pinuno ng Presidential Management Staff. 

Nasangkot si Yap sa mga kaso ng ismagling ng bigas no- 
ong siya ay pinuno pa ng NFA, gayundin sa mga anomalya sa 
programang Ginintuang Masaganang Ani. Noong 2004, nag- 
sampa ng kaso si Marlene Garcia-Esperat, mamamahayag at 
dating empleyado ng NFA, laban kay Yap, Bolante at walong 
iba pang upisyal ng NFA. Pinaslang si Esperat noong Marso 
2005 at pinagsususpetsahang ipinapatay siya ng mga upisyal 
ng DA na sinampahan niya ng kaso. Isinangkot si Yap ng isang 
testigong empleyado ng DA sa Central Mindanao subalit tat- 
long mabababang empleyado lamang ng DA ang nahatulang 
may sala. 

Sa muling pagpupuwesto kay Yap sa DA, direktang haha- 
wakan niya ang Food for School Program, tanda ng labis na 
pagtiwala ni Arroyo kay Yap. ABI 


Pilipinas, gagawing basurahan ng Japan 


ahagi ng kapipirma pa lamang na Japan-Philippines Economic hanggang 500 nars at caregiver 
[Berres Agreement (JPEPA) ang pagbibigay ng karapatan sa mula sa Pilipinas bawat taon para 
Japan na magtambak ng mga nakalalasong basura nito sa Pilipinas naman pangalagaan ang kalusugan 

sa loob ng sampung taon. Nakapaloob sa Article 29 ng kasunduan ang ng mamamayan ng Japan. 
pagpayag ng Pilipinas na angkatin mula sa Japan "nang walang taripa" Mariing pagkundena ang inaani 
ang 141 bagay na pawang mga basurang nakalalason at nakasisira sa ng JPEPA mula sa iba't ibang sektor 
kalusugan at kapaligiran. Binubuo ito ng mga bagay na "di na makapag- ng mamamayan, mga nagtataguyod 
sisilbi sa orihinal na layunin...hindi na maaaring maibalik sa dating ka- sa interes ng mga konsyumer, mga 
ayusan o makumpuni at nababagay na la- aktibistang makakalikasan at pang- 
| mang sa basurahan o sa pagrekober ng mga kalusugan, mga oposisyunista at 
gamit na pyesa at materyales." maging mga senador dahil sa mala- 
T Malaking kabalintunaan na kapalit king kapinsalaang idudulot nito sa 
a INN ito ng pagpapapasok ng Japan ng kabuhayan, kalusugan at kapaligi- 

7 w ran ng Pilipinas. 

RAILIPPINES Maging sa ibang bansa, naa- 
o alarma ang mga aktibistang maka- 
W o. EÀ kalikasan dahil sa mga basura at 
lasong itatapon ng Japan sa Pili- 
1655 may NI AY pinas. Ang kasunduan ay ki- 
N nundena ng Japan Green- 
a peace at ng Basel Action 
Network na nananawagan 
a in sa Senado ng Pilipinas 
na ibasura ito. Ang Basel 
Action Network ay isang pandaigdi- 

gang organisasyong sumusubaybay sa pagsunod ng mga 
bansa sa Basel Convention na nagbabawal sa pag-eeks- 
port ng mga basura at lason sa ibang bansa. Kasama ang 
Japan at Pilipinas sa mga umayon sa tratado bagamat 
hindi pa ito pormal na pinipirmahan ng Japan. 

Sa harap ng matinding pagbatikos sa JPEPA ay 
napilitan ang Malakanyang na isalang muna ang kasun- 
duan sa Senado para sa ratipikasyon. Bago nalantad sa 
publiko ang kabuuan ng nilalaman ng JPEPA, plano sana 
ng rehimeng Arroyo na gawing isang executive agreement 
na lamang ito para pirma lamang ni Gloria Arroyo ang 
kailangan para maaprubahan ito. 

Maaalalang noong 1995 ay tinangka na rin ng Japan 
na magpuslit ng tone-toneladang basura rito kabilang 
ang mga gamit nang dayaper at mga sanitary napkin. 
Hindi ito naipasok dahil sa maagap at matinding reak- 
syon ng mamamayang Pilipino. ABI 


(Tingnan din ang "Japan-Philippines Economic Partner- 
ship Agreement: Ibayong bigwas sa lokal na ekonomya" 
sa isyung Setyembre 21, 2006 ng Ang Bayan.) 


Basura at iba pa 


Ilan sa pahihintulutang ipasok sa bansa sa ilalim ng 
JPEPA ang sumusunod: 

> Abo at mga latak na naglalaman ng arsenic, asoge, 
thallium o mga kumbinasyon nito, at ginagamit para 
sa pagkatas ng arsenic o mga metal na ito o para sa 
manupaktura ng mga chemical compound ng mga na- 
turang metal. (Ang arsenic ay karaniwang sangkap ng 
mga lason sa daga. Ang thallium ay kadalasang sang- 
kap ng mga pamatay-insekto. Ang pangmatagalang 
pagkalason sa asoge ay nagreresulta sa pagkabaliw, 
kombulsyon, pagkabaog o pagluluwal ng mga sanggol 
na may kapansanan at pagkamatay kalaunan). 

> Abo at mga latak mula sa pagsusunog ng karani- 
wang basura. 

> Basurang gamot 

> Mga tira-tirang produkto mula sa industriyang ke- 
mikal o kaugnay na industriya: basurang munisipal: 
dumi mula sa imburnal: 

> Basura mula sa mga klinika--mga plaster at iba 
pang bagay na may pandikit: mga benda; mga gamit 
na gwantes ng doktor 

> Mga likidong gamit sa paglilinis ng metal (metal 
pickling), hydraulic liquid, brake fluid at mga likidong 
kontra sa pagyeyelo 

b Mga gamit na damit at iba pang kasuotan 

> Bago o gamit nang mga basahan, pira-pirasong 
panali o lubid na gawa sa tela (textile) (na ipinagba- 
bawal angkatin sa ilalim ng RA 4653) W 

37 armas, nasamsam sa mga reyd 
sa Mindanao 
TATLUMPU'T pitong armas ang nasamsam ng Ba- 
gong Hukbong Bayan (BHB) sa dalawang walang 
putok na reyd sa North Cotabato, Compostella 
Valley at Sarangani nitong unang linggo ng 
Nobyembre. 

Alas-8:30 ng umaga ng Nobyembre 2 nang 
sorpresang salakayin ng mga Pulang mandirigma 
ng BHB ang detatsment ng 72nd IB sa Barangay 
Bituan, Tulunan, North Cotabato. Nasamsam nila 
ang 18 Garand, tatlong M14 at isang M16. Naka- 
kumpiska rin sila ng maraming bala, mga unipor- 
meng militar at mahahalagang dokumento. Ma- 
daling nakalapit ang mga gerilya dahil nagpang- 
gap silang mga pulis. 

Samantala, sa Sarangani, nakakumpiska ang 
mga gerilyang bayan ng tatlong Garand, tatlong 
karbin, dalawang .45, dalawang .38, isang 9 mm 
at isang .357 Magnum nang disarmahan nila ang 
mga elemento ng CAFGU sa Batangay Paet, 
Alabel nitong Nobyembre 5. 

Sa Compostela Valley, nakasamsam ang BHB 
ng dalawang M16 at isang 9 mm na pistola nang 
salakayin nito ang detatsment ng Philippine 
National Police (PNP) sa Sityo Mambusaw, Bara- 
ngay Ngan sa bayan ng Compostela bandang 
alas-11:15 ng tanghali nitong Nobyembre 6. 


Liberation International, 

muling inilalathala 
BUMALIK na ang pahayagang Liberation Interna- 
tional (LI). Muling inilunsad ang publikasyong 
ito noong Oktubre 30, 2006. Ang LI ay inilalat- 
hala ng International Information Office ng Na- 
tional Democratic Front of the Philippines. Layon 
ng LI na makapagbigay ng tuluy-tuloy na mga 
balita hinggil sa pakikibaka ng mamamayang Pi- 
lipino para sa pambansa at panlipunang kalayaan 
laban sa imperyalista at pyudal na paghahari. 
Maglalabas din ito ng mga pagsusuri ng NDFP at 
mga alyadong organisasyon nito tungkol sa mai- 
init na mga isyung internasyunal. Sa muling pag- 
babalik sa sirkulasyon ng LI ay nadagdagan ang 
rebolusyonaryong propagandang kokontra sa im- 
peryalistang propaganda na walang sawang nani- 
nira sa mga kilusan para sa pambansa at panli- 
punang kalayaan sa mga inaaping bansa tulad ng 
Pilipinas. 

Kampanyang rekrutment ng AFP, 
minaliit ng PKP 
MINALIIT ng Partido Komunista ng Pilipinas (PKP) 
ang planong "malawakang pagrerekrut" ng AFP para 
umano gapiin ang rebolusyonaryong armadong 
kilusan sa loob ng dalawang taon. 

"Kahit pa magdagdag ng armas at mga tauhan, 
hindi magiging mas mahusay na pwersang panla- 
ban ang bulok at pasistang AFP laban sa BHB," ani 
Gregorio "Ka Roger" Rosal, tagapagsalita ng PKP. 
Ayon kay Ka Roger, "sa katuus-tuusan, ang balanse 
sa pagitan ng rebolusyon at kontra-rebolusyon ay 
itinatakda, hindi ng dami ng tropa o armas, kundi 
ng lawak, lalim at sigla ng suporta ng mamama- 
yan." 

Inianunsyo nitong Oktubre 20 ng hepe ng AFP 
na si Gen. Hermogenes Esperon, na magrerekrut 
ang AFP ng karagdagang 3,000 sundalo at 7,920 
tauhan para sa bubuuing 90 kompanyang CAFGU. 
Alinsunod ito umano sa planong puksain ang BHB 
pagsapit ng taong 2010. Sa ngayon ay mayroon 
nang 52,748 pwersa ng CAFGU sa buong bansa. 

Ang pagrerekrut ng mga bagong elemento ng 
CAFGU ay ikokonsentra sa mga lugar na tinatayang 
malakas ang BHB tulad ng Central Luzon, Southern 
Tagalog, Bicol, Samar, Caraga at Davao. 


Palayain si Ricardo Palmera! 


IGINIGIIT ng International League of Peoples' Struggle 
(ILPS) ang pagpapalaya kay Ricardo Palmera mula sa 
kamay ng US. 

Si Ricardo Palmera ay isang lider ng FARC (Fuerzas 
Armadas Revolucionarias de Colombia) na iligal na hi- 
nuli ng magkasanib na pwersa ng CIA, Interpol at mi- 
litar ng Colombia at Ecuador noong Enero 2, 2004 sa 
Quito, Ecuador habang inaayos niya ang pakikipagpu- 
long kay UN Secretary General Kofi Annan para sa pa- 
litan ng mga bihag pandigma (POW) sa pamahalaang 
Uribe ng Colombia. Siya ang kumakatawan noon sa 
FARC sa negosasyong pangkapayapaan sa pagitan ng 
reaksyunaryong pamahalaan ng Colombia at FARC. 

Ikinulong siya sa Colombia hanggang Disyembre 
31, 2004. Noong Enero 2005 ay inendorso siya ni Uri- 
be sa US para harapin ang mga gawa-gawang kaso ng 
terorismo, pangingidnap, drug trafficking at rebelyon 
na isinampa laban sa kanya ng pamahalaang US. 

Anang ILPS, ang pagkulong at pagbista ng kaso ni 
Palmera sa US ay di lamang paglabag sa pambansang 
soberanya ng Colombia kundi banta rin sa lahat ng mga 
bansang nakikipaglaban para sa independensya, de- 
mokrasya at katarungang panlipunan sa buong mundo. 
Matingkad rin itong halimbawa ng panghihimasok ng 
US sa usaping internal ng Colombia. 


Hatol na kamatayan kay Saddam Hussein, dikta ng US 


SA DIKTA ng US, hinatulan ng ka- 
matayan nitong Nobyembre 5 ang 
dating pangulo ng Iraq na si Sad- 
dam Hussein at dalawa pa nitong 
tauhan dahil umano sa mga krimen 
laban sa sangkatauhan. Ibinaba 
ang hatol na bitay ng isang papet 
na korteng Iraqi dalawang araw ba- 
go ganapin ang eleksyon para sa 
senado, kongreso at ilang lokal na 
upisyal sa US. Inaasahan sana ng 
rehimeng Bush na ang balita hing- 
gil sa parusang bitay kay Hussein 
ay makapag-aangat sa pag-asa ng 
kanyang partidong Republican na 
makakuha ng mayoryang bilang sa 
senado, kongreso at mga lokal na 
pusisyon sa harap ng lumalawak na 
pagkundena sa panggegera ng ka- 
nyang rehimen sa Iraq at pagtatak- 
wil ng mga botante sa partido ni 

Bush bunga nito. 

Sadyang pinaaga ang pagse- 
sentensya kay Hussein para maka- 
habol ito sa panahong paborable sa 
taktikang pang-eleksyon ng parti- 
dong Republican. Nakatakda pa sa- 
na ang paghahatol matapos ang 
Nobyembre 7 pero karakarakang isi- 
nara ng husgado ang presentasyon 
ng ebidensya at mga testigo ng de- 
pensa. Katunayan, ang kasaysayan 
ng paglilitis kay Hussein ay kasay- 
sayan ng paglabag sa karampatang 
proseso at mga batayang karapatan 
ng akusado. Bago ito, isang taong 
ikinulong si Hussein nang hindi 
nililitis at walang abugado. Nang 
simulan na ang paglilitis ay magka- 
kasunod na pinaslang ang tatlo ni- 
yang abugado. 

Walang independensya at kredi- 


bilidad ang korteng naglitis kay 
Hussein. Itinayo ito sa ilalim ng 
pananakop ng mga Amerikano at 
umaayon lamang sa mga dikta ng 
US. Ang pinakaunang hepe ng mga 
huwes na naglilitis kay Hussein ay 
nagbitiw dahil hindi niya nakaya- 
nan ang matinding pampulitikang 
presyur. Ang isa pa ay sinibak ng 
papet na gubyernong Iraqi nang 
sabihin niyang walang ebidensyang 
nag-uugnay kay Hussein sa al Qae- 
da at sa pag-iimbak ng mga mapa- 
muksang sandata. 

Taliwas sa inaasahan ng rehi- 
meng Bush at ng papet na gubyer- 
nong Iragi ay gagatungan ng pag- 
kakahatol kay Hussein ang kagulu- 
han sa Iraq at ang ibayong pagla- 
kas ng anti-US na sentimento at 
paglaban ng mamamayang Iraqi. 

Internasyunal na pagsasakdal 


sa rehimeng Arroyo 


ahil sa lumalaganap na internasyunal na pagka- 
Dove: sa lumalalang mga krimen laban sa ma- 


mamayang Pilipino, pormal na isinakdal ng ma- 
mamayang Pilipino sa Permanent People's Tribunal 
(PPT) nitong Oktubre 30 ang rehimeng US-Arroyo. Ang 
Permanent People's Tribunal (PPT) ay isang establisa- 
dong korteng internasyunal na kinikilala ng United 
Nations at iba pang pandaigdigang institusyon. Sisi- 
mulan nito ang paglilitis sa rehimeng US-Arroyo sa 
darating na Marso 2007. 


Ang Permanent 


Mga tampok 
sa isyung ito... 


People's Tribunal 
PAHINA 3 


Laban ng manggagawa 
sa Dolefil at FBAC 


Ikalawang beses nang naisalang sa paglilitis ang 
rehimeng Arroyo. Noong Nobyembre 2004, isinakdal 
ang rehimeng Arroyo sa harap ng Citizens Congress for 
Truth and Accountability (CCTA)--isang kalipunan ng 
mga dalubhasa sa batas at mga per- 
sonaheng bantog sa kanilang integri- 
dad. Ibinaba ng CCTA noong 
= Marso ang husga nito: nagka- 
sala si Gloria Arro- 
yo sa mga krimeng 
paglabag sa karapa- 
tang-tao, pandaraya 
sa eleksyon at pan- 
darambong sa ka- 
bang-yaman ng 
bansa at dapat 
na siyang mag- 
bitiw sa ka- 
pangyarihan. 
Ang pagsasak- 
dal sa rehimeng 
US-Arroyo sa PPT 
ngayon ay pangala- 
wang pagkakataon ding 
may isinampa ritong mga kaso laban sa naghaharing 
papet at reaksyunaryong rehimen sa Pilipinas. Noong 
1980, ang National Democratic Front of the Philip- 
pines (NDFP) bilang kinatawan ng mamamayang Pi- 
lipino, at ang Moro National Liberation Front (MNLF) 
bilang kinatawan ng mamamayang Moro, ay magka- 
tuwang na nagsampa rito ng mga kasong kriminal 


Pondo ng Food for 
School, nilalamon ng 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


